

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# **L Ē M U M S**

Daugavpilī

2022.gada 27.oktobrī **Nr.739**

 (prot. Nr.35, 26.§)

**Par** **2021.gada 9.februāra nomas līguma izbeigšanu un Daugavpils pilsētas domes 2020.gada 29.decembra lēmuma Nr.719 atzīšanu par spēku zaudējušu**

Pamatojoties uz likuma „Par pašvaldībām” 21.panta pirmās daļas 27.punktu, ņemot vērā Centrālās finanšu un līgumu aģentūras 2022.gada 16.septembra lēmumā Nr.39-2-60/5835 minēto, Daugavpils domes Īpašuma un mājokļu komitejas 2022.gada 20.oktobra atzinumu, Daugavpils domes Finanšu komitejas 2022.gada 20.oktobra atzinumu, atklāti balsojot: PAR – 12 (P.Dzalbe, A.Gržibovskis, L.Jankovska, I.Jukšinska, V.Kononovs, M.Lavrenovs, J.Lāčplēsis, I.Prelatovs, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Izbeigt 2021.gada 9.februārī noslēgto nomas līgumu par jaunbūvējamās rūpnieciskās ražošanas ēkas ar kopējo platību 6435,3 m2 (platība tiks precizēta pēc būves kadastrālās uzmērīšanas lietas izstrādes) un ar ēku saistītās infrastruktūras, kas tiks uzbūvēta uz Daugavpils pilsētas pašvaldībai (turpmāk - Pašvaldība) piederoša zemesgabala ar kadastra apzīmējumu 05000070151 (kadastra Nr.05000070156) Spaļu ielā 4 k-2, Daugavpilī (turpmāk – Nomas līgums), ar SIA “STARS MET”, reģistrācijas Nr.41503061031, juridiskā adrese: Andreja Pumpura iela 100, Daugavpils (turpmāk – Nomnieks).
2. Uzdod Pašvaldības Īpašuma pārvaldīšanas departamentam sagatavot vienošanos par Nomas līguma izbeigšanu ar Nomnieku.
3. Uzdod Pašvaldības Centralizētai grāmatvedībai atgriezt Nomniekam Nomas līguma 4.9.punktā minēto nodrošinājumu 27000,00 EUR (divdesmit septiņi tūkstoši eiro, 00 centi) 30 (trīsdesmit) dienu laikā no vienošanās par Nomas līguma izbeigšanu noslēgšanas dienas.
4. Atzīt par spēku zaudējušu Daugavpils pilsētas domes 2020.gada 29.decembra lēmumu Nr.719 „Par jaunbūvējamās rūpnieciskās ražošanas ēkas Spaļu ielā 4 k-2, Daugavpilī, nomas tiesību izsoles rezultāta apstiprināšanu un nomas līguma slēgšanu”.

Domes priekšsēdētāja

1.vietnieks *(personiskais paraksts)* A.Vasiļjevs